# KISKŐRÖS VÁROS POLGÁRMESTERE

 **ELŐTERJESZTÉS**

(a Képviselő – testület 2023. május 24-i ülésére)

**TÁRGY: ÁTFOGÓ ÉRTÉKELÉS AZ ÖNKORMÁNYZAT 2022. ÉVI GYERMEKJÓLÉTI ÉS GYERMEKVÉDELMI FELADATAINAK ELLÁTÁSÁRÓL**

A gyermekek védelméről és a gyámügyi igazgatásról szóló 1997. évi XXXI. törvény (a továbbiakban: Gyvt.) 96. § (6) bekezdése szerint a települési önkormányzat a gyermekjóléti és gyermekvédelmi feladatainak ellátásáról minden év május 31-ig átfogó értékelést készít, amelyet a Képviselő-testület megtárgyal.

Az átfogó értékelés tartalmi követelményét a gyámhatóságokról, valamint a gyermekvédelmi és gyámügyi eljárásról szóló 149/1997. (IX.10.) Korm. rendelet 10. számú melléklete tartalmazza.

A Gyvt. 96.§ (6) bekezdése szerint az értékelést - települési önkormányzat esetén a képviselő-testület általi megtárgyalást követően - meg kell küldeni a gyámhatóságnak. A gyámhatóság az értékelés kézhezvételétől számított harminc napon belül javaslattal élhet a települési önkormányzat, illetve az állam fenntartói feladatainak ellátására a Kormány rendeletében kijelölt szerv felé, amely hatvan napon belül érdemben megvizsgálja a gyámhatóság javaslatait és állásfoglalásáról, intézkedéséről tájékoztatja.

Az átfogó értékelés készítése során megkerestük a Kiskőrösi Rendőrkapitányság Bűnügyi Osztályát (6200 Kiskőrös, Kossuth L. út 24.) a kiskőrösi lakóhelyű gyermekkorú, illetve fiatalkorú bűnelkövetők számára, az általuk elkövetett bűncselekményekre és a bűnelkövetés okaira vonatkozóan.

Kiskőrös Város Önkormányzata a család-és gyermekjóléti szolgáltatást a Sorsfordító Szolgáltató Központtal (6200 Kiskőrös, Seres Sámuel utca 12.) 2015. november 30. napján kötött ellátási szerződés útján biztosítja. A Sorsfordító Szolgáltató Központ Sorsok Háza Szociális Intézmény Család- és Gyermekjóléti Szolgálat (6200 Kiskőrös, Rákóczi F. utca 14.) szakmai beszámolója az átfogó értékelés részét képezi.

A Gyvt. 94. § (4) bekezdése szerint járásszékhely település nemcsak gyermekjóléti szolgálatot, hanem gyermekjóléti központot is köteles működtetni. Kiskőrös Város Önkormányzata által fenntartott Egészségügyi, Gyermekjóléti és Szociális Intézmény (6200 Kiskőrös, Árpád utca 8.) szervezeti keretein belül, önálló szakmai egységként működő Család- és Gyermekjóléti Központ 2022. évre vonatkozó beszámolója is az átfogó értékelés részét képezi.

A fentiek alapján javaslom, hogy a Képviselő-testület az önkormányzat gyermekjóléti és gyermekvédelmi feladatainak 2022. évi ellátásáról szóló átfogó értékelést a mellékletben foglaltak szerint fogadja el.

**Kiskőrös, 2023. május 16.**

 **Domonyi László s.k.,**

 **polgármester**

**HATÁROZAT-TERVEZET**

A Képviselő-testület az önkormányzat 2022. évi gyermekjóléti és gyermekvédelmi feladatainak ellátásáról szóló átfogó értékelést a határozat-tervezet mellékletében foglaltak szerint elfogadja.

**Felelős:** polgármester

**Határidő:** 2023. május 31.